Jeta për pacientët me alcaimer dhe familjet e tyre
Një numër në rritje qendrash të specializuara në SHBA ofrojnë kujdes për pacientët me alcaimer
Howard Simmons ka gjetur gjithnjë kënaqësi kur vallzon me të shoqen dhe këtë ai e vazhdon edhe sot edhe nëse ajo nuk mban mënd. Para 6 vjetësh ajo u diagnostikua me alcaimer. Tani ajo e kalon ditën në qendrën e kujdesit familiar të alcaimerit bashkë me 35 persona të tjerë me këtë sëmundje. Personeli i inkurajon këta burra e gra që të jenë sa më aktive fizikisht dhe mentalisht. Lisa Wright menaxhon qendrën. Terapia e artit ofron mundësinë e shprehjes. Qendra ofron ushqime me vlera të mira dhe shërbime të tjera. Prania e personelit të kualifikuar, që angazhohet me të sëmurët me alcaimer u bën të mundur të dashurve të tyre, si Galeet BenZion, që të kenë kohë për angazhime të tjera. Ajo është mësuese, studiuese pedagogjie dhe nënë e dy vajzave në shkollë fillore. Kur burri i BenZion u diagnostikua me një formë të hershme të alcaimerit, ajo u bë në fakt prindi i vetëm i dy vajzave të tyre. Qendra jep një farë mbështetje për familiarët që kujdesen për të sëmurët. Linda Roberts thotë se fakti që nëna e saj është në një vend të sigurtë i jep asaj pushimin për të cilin ajo ka nevojë. Howard Simmons është dakord me këtë vlerësim. Madje atij i pëlqen që e shoqja është e angazhuar në aktivitete të ndryshme. Dhe kjo e bën këtë qendër kujdesi gjatë ditës një vend të veçantë për pacientët me alcaimer dhe familjet e tyre.